užívanie isotretinoin a sirup od kašľu
D, deň

dcéra,vek 14r., užíva isotretinoin a je prechladnutá - nádcha, kašeľ, bez bolesti hrdla. 2-3dni mala teploty, ktoré pominuli, kašeľ a nádcha pretrváva. Kašeľ je viac suchý, dusivý a vykašliavanie hlienov ide pomaly. Aký druh sirupu od kašľa môžeme užívať pri liečbe isotretinoinom? Ďakujem.
Dobrý deň,
ďakujeme za Vašu otázku.
V prípade, že je kašeľ u Vašej dcéry charakterizovaný hustým hlienom, ktorý nevie Vaša dcéra dostatočne vykašlať, je vhodné užívať lieky, ktoré napomáhajú jeho riedeniu a následnému vykašľaniu. Bez ovplyvnenia účinku lieku Isotretinoin je možné podávať liek
Acetylcystein
, prípadne
Ambroxol
. Možnosťou je aj užívanie bylinného lieku s obsahom
brečtanu
. Pri liečbe kašľa je dôležité dodržiavať pitný režim, pravidelne vetrať a zvlhčovať vzduch v byte.
Prajem skoré uzdravenie.
S pozdravom
PharmDr. Veronika Kiabová